Ja, men ikke hva som helst eller hvor som helst. Selv om det finnes spesialtapet for våtrom bør du unngå å bruke dette i selve våtsonen, eller på steder der vannet står rett på veggen. Det finnes noen våtromstapeter som skal tåle vann, men dette anbefaler vi ikke. I våte soner anbefales fliser med membran, malingssystemer eller våtroms/veggvinyl.
Våtromstapet er en type vinyltapet som er ekstra sterk, og har en bakside som ikke blir påvirket av vann. Det bør sveises i skjøtene; og forsegle alle åpninger mot vegger som kanten mellom gulvbelegg og tapet, åpninger mot rør, eller rundt hyller og kroker som er festet i tapetet. Det skal være mulig å gjøre dette selv, men har du ikke gjort jobben før, kan det være smart å få hjelp fra fagfolk. Følg gjerne med og plukk opp noen tips, slik at du kanskje kan gjøre det selv neste gang. Også tapetlimet og eventuell sparkelmasse må være spesialtilpasset våtrom, slik at de ikke påvirkes av fuktighet. Husk at vanlige byggematerialer kan løse seg opp når de kommer i kontakt med vann, eller det er mye fukt i luften.